இந்நிலையில், மற்றொரு வரலாற்று ரீதியான தவறான தகவலை மோடி கூறியுள்ளார். பிரதமர் மோடி கடந்த மே 9ம் தேதி தனது ட்விட்டர் பக்கத்தில் காங்கிரஸ் கட்சியை விமர்சனம் செய்து கருத்து பதிவிட்டிருந்தார். “பகத் சிங், பட்டுகேஷ்வர், வீர் சவர்கர் போன்ற தலைவர்கள் நாட்டின் விடுதலைக்காக போராடி சிறையில் இருந்த போது, எந்தக் காங்கிரஸ் தலைவராவது அவர்களை சென்று பார்த்தார்களா? ஆனால், ஊழலில் சிக்கி சிறை சென்றவர்களை சிறைக்கு சென்று காங்கிரஸ் தலைவர்கள் பார்த்து வருகிறார்கள்” என்று அந்த ட்விட்டில் பதிவிட்டிருந்தார். கர்நாடக தேர்தல் பிரச்சாரத்தில் பிதார் பகுதியில் நடைபெற்ற பரப்புரையின் போதும் இந்தக் கருத்தை கூறியிருந்தார். பிரதமர் மோடி கூறியுள்ள கருத்து தவறானது என்று பலரும் ட்விட்டரில் ஆதாரங்களை பதிவிட்டு வருகின்றனர்.